open-index/open-wikipedia-markdown huggingface dataset:
Piŝtokruĉo

220px|eta|Piŝtokruĉo
**Piŝtokruĉo** estas ilo por infuzi (nome kuiri) kafon aŭ teon. Ĝi konsistas el ujo tra kiu moviĝas piŝto sub kiu kuŝas la teherbo aŭ kafopolvo. Sur ĝi oni enverŝas varman akvon. Post premo per la piŝto la akvo iĝas ĉu kafo ĉu teo.

Probable ĝi estis inventata en Francio dum la 1850-aj jaroj, sed estis patentata la unua de la itala Attilio Calimani en 1929, kiu plibonigis la dezajnon en venontaj jaroj, kaj poste same faris alia italo, Faliero Bondanini.

## Vidu ankaŭ 
* Espreskruĉo
* Kafkruĉo
* Tekruĉo
* Glasingo

## Notoj
Kategorio:Kafo
Kategorio:Teoj
Kategorio:Kuiriloj
Itala Instituto de Esperanto

La **Itala Instituto de Esperanto** (I.I.E.; itale: *Istituto Italiano di Esperanto*) estas institucio simila al Germana Esperanto-Instituto, Franca Esperanto-Instituto ktp. kaj zorgas precipe pri kursoj, ekzamenoj kaj disvastigo de Esperanto en Italujo.

IIE estis fondita en Bolonjo dum 1912 sub la nomo *Itala Katedro de Esperanto* (IKE, itale: *Cattedra Italiana di Esperanto*). 

IIE kunlaboras kun la Itala Esperanto-Federacio (IEF, itale FEI) sed estas sendependa de ĝi.

## Eksteraj ligiloj 
* Oficiala retpaĝo de Itala Instituto de Esperanto ()
Espreskruĉo

240px|desktre|eta|Espreskruĉo.
240px|desktre|eta|Partoj de la espreskruĉo.
[240px|desktre|eta|Espreskruĉoj diversgrandaj. La plej malgranda (ruĝaj teniloj) ne estas [ludilo: utilas por kuiri ununuran kafotason, dum la plej granda utilas ĝis por duonlitro.]]
[eta|Espreskruĉo el [nobla ŝtalo.]]
eta|Espreskruĉo.
**Espreskruĉo** estas espresa kafkruĉo por fornelo. Ĝi funkcias je la ideo de akvovaporo sub premo cele al la kuirado de kafo. La espreskruĉo estis patentita de Alfonso Bialetti je la jaro 1933 kaj uzis la nomon *Moka Express*. La firmao *Bialetti* daŭras produkti hodiaŭ.

Tiu kafkruĉo estas plej ofte uzata en Eŭropo kaj en Sudameriko. La originala modelo kaj multaj modernaj modeloj estas farata el aluminio kun tenilo el bakelito.

Ĝi estas kutima elemento en kuirejoj de multaj landoj.

## Uzado
Ĝi konsistas el tri ĉefaj pecoj. En la suba ujo oni metas akvon. Super ĝi kaj sur peco kun truetoj oni metas la kafopolvon. Sur tio oni ŝraŭbas la supran ujon, kien venos la jam kuiritan kafon tra tubeto. Povas okazi, ke oni forgesas meti akvon en la suba ujo. Atentu kaj evitu tiun danĝeron.

## Grandoj
Ekzistas multaj modeloj kaj grandoj. Ekde kruĉoj por kuiri ununuran kafotason al tiuj por multaj.

## Vidu ankaŭ 
* Teo
* Civetkafo
* Kafo laŭ maniero de Aosta Valo
* Kafkruĉo

Kategorio:Kafo
Kategorio:Kuiriloj
Vilmos Beck

**Vilmos Beck** [vilmoŝ bek], hungare **Beck Vilmos** estis hungara operkantisto (baritono).

Vilmos Beck naskiĝis la  1869 en Pest (urbo). Li mortis la  1925 en Chicago.

## Biografio 
Vilmos Beck devenis el juda familio. Li lernis kantadon en Parizo. En 1892 li aliĝis al trupo de Budapeŝta Ŝtata Operejo. Inter 1901–1903 li roladis en Hofoper de Vieno, poste hejmenvenis kaj denove kantadis en Budapeŝto ĝis 1908. Poste laŭvice li apartenis al operejoj de Parizo, Madrido kaj Chicago, sed li ankaŭ gastroladis ekzemple en Novjorko, Italio, Britio. Laŭ http://hu.wikipedia.org/wiki/Magyar_szabadk%C5%91m%C5%B1vesek_list%C3%A1ja li apartenis al framasonoj.

## Lia repertuaro (elekto) 
* precipe operoj de Richard Wagner
* francaj kaj italaj operoj

## Fontoj 
* hungare
* hungare

Beck
Beck
Beck
Beck
Orlen Lietuva

**Orlen Lietuva** estas litova kompanio de komercado pri tergaso kaj nafto. Ĝi situas en la nordokcidento de la lando kaj en 2009 havis preskaŭ 3000 dungitojn. Sian nunan nomon la firmao havas nur ekde la jaro 2009, la antaŭa nomo estis Mažeikių Nafta.

## Historio 
Orlen Lietuva posedas la solan naftorafinejon en la baltiaj ŝtatoj. La rafinejo en la urbo Mažeikiai konstruiĝis ankoraŭ en la epoko de Sovetunio, kaj ekrafinis nafton en 1980. La nuna jara kapacito estas prilaboro de 12 milionoj tunoj da nafto.

En 2000 la firmao startis programon por adaptiĝo al la normoj de la Eŭropa Unio pri benzino, dizelo, keroseno kaj hejta oleo. En 2005 la firmao Mažeikių Nafta prilaboris 9 milionojn tunojn da nafto, el kiuj 44 procentaĵoj eksportiĝis al okcidenta Eŭropo kaj 21 procentaĵoj al Usono.

La akcia kompanio Mažeikių Nafta kreiĝis la 28-an de marto 1995 per restrukturigo de la antaŭe ŝtata entrepreno samnoma. 90 procentaĵojn de la akcioj ricevis la ŝtato Litovio, la restaj 10 procentaĵoj estis disdonitaj inter la firmaaj dungitoj.

Kadre de ŝtata programo pri ekonomia privatigo, en 1998 la firmao fuziis kun la marborda nafta terminalo en Būtingė (firmao *Būtingės Nafta*) kaj la firmao *Naftotiekis* kiu posedas kaj prizorgas la litoviajn naftoduktojn. En oktobro 1999 la usona firmao *Williams International* transprenis 33 procentaĵojn de la akcioj de Mažeikių Nafta de la litova ŝtato.

En julio 2002 la litova registaro subskribis kontrakton kun *Williams International* kaj la rusia prinafta konzerno Jukos, kiu donis al Jukos 26,85 procentaĵojn de la akcioj pri Mažeikių Nafta. En septembro 2002 Jukos de la firmao Williams International aĉetis pliajn 26,85 procentaĵojn de la akcioj kaj la koncernajn balotrajtojn.

La 25-an de majo 2006 juĝejo en Novjorko permesis al Jukos libere decidi pri plua uzo de la akcioj pri Mažeikių Nafta, kio ebligis ilian vendon. Pri aĉeto de la 53,7 procentaĵojn de la akcioj penis la konzernoj *PKN Orlen* (Pollando), *KazMunaiGas* (Kazaĥio), *Lukoil* kaj *TNK-BP* (ambaŭ Rusio). La konzerno PKN Orlen la 9-an de junio 2006 kun la litova registaro decidis pri aĉeto de la 30,66 procentaĵoj de la ankoraŭ ŝtataj akcioj pri Mažeikių Nafta je prezo de 852 milionioj da usonaj dolaroj. Fine de majo 2006 la konzerno PKN Orlen same aĉetis la akciojn de la firmao Jukos - je prezo de 1,49 miliardoj da usonaj dolaroj. Antaŭ tio, en Litovio fortis demonstracioj kontraŭ la kapitalisma komercado pri antaŭe ŝtata posedo - pri tiuj demonstracioj ankaŭ raportis la esperantlingva gazetaro, ekzemple en la numero marto 2006 de la magazino Monato.

La 15-an de decembro 2006 la registaroj de Pollando kaj Litovio definitive permesis la aĉeton. Temis pri la plej granda prienergia investo en nordorienta Eŭropo de la antaŭaj 10 jaroj. Du reprezentantoj de la konzerno PKN Orlen iĝis membroj de la estraro de Mažeikių Nafta: la PKN-Orlen-prezidanto Igor Chałupec kaj Piotr Kownacki. El ili, Chałupec nomumiĝis prezidanto ankaŭ de la firmao Mažeikių Nafta. Lin sekvis Marek Mroczkowski, kaj la 31-an de julio 2009 Krystian Pater.

La 1-an de septembro 2009 la firmaa nomo estis ŝanĝita al *Orlen Lietuva*.

## Notoj 
Kategorio:Litovaj firmaoj
Farvagny

**Farvagny** estas komunumo en la distrikto Sarino en Kantono Friburgo, Svislando. Ĝi havis 2093 loĝantojn je la 31-a de decembro 2010.

## Geografio 
La komunumo Farvagny situas en la Friburga Mezlando, proksimume 10 kilometrojn sudokcidente de la kantonĉefurbo Friburgo, ĉe la suda bordo de la rivero Glano. Ĝi konsistas el la vilaĝoj Farvagny-le-Grand, Farvagny-le-Petit, Grenilles kaj Posat.

La teritorio de la komunumo etendiĝas sur areo de 10,03 km², de kiuj 20,8% estas kovritaj de arbaro, 66,0% servas por agrikulturo kaj 12,0% por setlado.

## Najbaraj komunumoj 
La komunumo Farvagny limas en nordo al Cottens, en nordnordoriento al Hauterive, en nordoriento al Corpataux-Magnedens, en oriento al Rossens, en sudoriento al Pont-en-Ogoz, en sudo al Vuisternens-en-Ogoz, en okcidento al Le Glèbe, kaj en nordokcidento al Autigny.

## Trafiko 
En oriento tra la komunuma teritorio pasas la kantona ĉefvojo n-ro 12 kaj oriente de ĝi la svisa aŭtovojo A12. La alveturejo al la aŭtovojo troviĝas rekte oriente apud la komunumlimo sur la teritorio de Rossens. La vilaĝoj mem atingeblas per la vojo n-ro 1310 kaj aliaj flankaj vojoj. Pere de diversaj buslinioj la komunumo estas konektita al la publika transportreto.

## Historio 
La komunumo Farvagny estis kreita la 1-an de januaro 1996 per kunigo de la antaŭaj komunumoj Farvagny-le-Grand, Farvagny-le-Petit, Grenilles kaj Posat. La unua dokumenta mencio de Farvagny datiĝas el la jaro 1082 kiel *Faverneis*. La vilaĝoj de Farvagny apartenis dum mezepoko al la Senjorujo Pont, kiun en la jaro 1483 aĉetis la urbo Friburgo kreante la Voktejon Pont-Farvagny. Post la disfalo de la Kastelo de Pont Farvagny-le-Grand en la jaro 1617 fariĝis la ĉefloko de la voktejo. Dum la Helveta Revolucio en 1798 la voktejo Farvagny restis fidela al Friburgo kaj luktis kontraŭ la helvetaj kaj francaj trupoj. Post la malvenko de la malnova reĝimo ĝi estis integrita al la distrikto Romont. Post ties malfondo en la jaro 1848 la vilaĝoj de Farvagny estis integritaj al la distrikto Sarino.

## Vidindaĵoj 
La katolika pastra preĝejo Sankta Vicenxo estis konstruita en la jaro 1888 ĝis 1892 sur la restaĵoj de malnova preĝejo. Vid-al-vide de la preĝejo situas la Kastelo Farvagny kun ronda turo, kiu en la jaro 1617 ĝis 1625 estis grandigita al vokta kastelo.

## Notoj kaj referencoj 
## Vidu ankaŭ 
* Trolebusa linio Friburgo-Farvagny

## Eksteraj ligiloj 
* Oficiala retejo de la komunumo Farvagny

## Bildoj 

Dosiero:Farvagny Eglise Saint Vincnet.jpg|Preĝejo Sankta Vincenco en Farvagny
Dosiero:2013-05-07 Friburgo (Foto Dietrich Michael Weidmann) 101.JPG|La preĝejo de antaŭe
Dosiero:2013-05-07 Friburgo (Foto Dietrich Michael Weidmann) 105.JPG|La preĝejo de interne
Dosiero:2013-05-07 Friburgo (Foto Dietrich Michael Weidmann) 115.JPG|Kastelo Farvagny
5851 Inagawa

'*5851 *Inagawa''''' estas malrapide rotacianta asteroido de la asteroida zono.

## Malkovro 
Ĝi estis malkovrita la  de la japanaj astronomoj Shigeru Inoda kaj Takeŝi Urata elde la observatorio de Karasujama (La municipo de Karasujama estis kunfandita en 2005 kun Minaminasu en la novan urbon Nasukarasujama, gubernio Toĉigi, Japanio).

## Nomo 
Ĝi ŝuldas sian nomon al la pitoreska urbo Inagaŭa en la gubernio Hjogo. La Observatorio de Inagaŭa, sur la monto Ojasan, estas malfermita al multenombraj lokalaj civitanoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Malkovrita de Shigeru Inoda
Kategorio:Astronomiaj objektoj malkovritaj en 1991
Sharpeville

**Sharpeville** estas urbeto en provinco Gauteng en Sud-Afriko, ĉ. 50 km sude de Johannesburg. Ĝin fondis por nigruloj la aparteida registaro de Sud-Afriko. Ĝi situas inter la industriaj urboj Vanderbijlpark kaj Vereeniging kaj estis nomata laŭ John Sharpe, iama urbestro de Vereeniging. La urbeto estis internacie konata pro la Masakro de Sharpeville, okazinta en 1960 kaj pro la proceso kontraŭ la *Ses de Sharpeville* en 1985.

## Eksteraj ligiloj 
* oficiala paĝo de la urbo  

Kategorio:Geografio de Sud-Afriko
(5853) 1992 QG

**(5853) 1992 QG** estas asteroido de la asteroida zono, malkovrita la  de la japanaj astronomoj Hiroŝi Kaneda kaj Sejĝi Ueda elde la observatorio de Kuŝiro en Hokajdo.

Ĝi estas ankoraŭ sennoma.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroŝi Kaneda
Kategorio:Malkovrita de Sejĝi Ueda
Kategorio:Astronomiaj objektoj malkovritaj en 1992
Harrat Rahat

**Harrat Rahat** () estas vulkana lafokampo en Sauda Arabio. En 1256 p.K., erupciis el ses kunligitaj vulkanaj konusoj 0,5 kubik-kilometra lafo kaj fluis 23&nbsp;km ĝis 4&nbsp;km antaŭ la urbo Medino. Ĝi estas la plej granda lafokampo de Sauda Arabio. Proksime troviĝas la kratero Al Wahbah.

Kategorio:Geografio de Saudarabio
Kategorio:Vulkanoj en Azio
Tina Majorino

**Albertina Marie „Tina“ MAJORINO** (7-an de februaro 1987 en Westlake Village, Kalifornio) estas usona aktorino.

Kiel naŭjara, ŝi ludis unuafoje en la kineja filmo *When a Man Loves a Woman*', poste kelkaj kinofilmoj, el kiuj la plej konata estas *Waterworld* kun Kevin Costner. Poste ŝi ludis porokaze en televido, ekde 1999 tute ne. Post ludo en serio *Without a Trace* kaj ludo de grava helprolanto en *Napoleon Dynamite*, ŝi denove daŭre ludas kaj ludis la rolon *Cindy „Mac“ MacKenzie* en *Veronica Mars* same la rolon *Heather Tuttle* en la sukcesa serio *Big Love* pri mormona familio. see you next year 5 of Jan 2023 Tina Majorino says i am 36 years old

Majorino estas membro de la muzika bando *The AM Project*.

## Filmaro 
* 1992: Camp Wilder
* 1994: *Andre*
* 1994: *When a Man Loves a Woman*
* 1994: Corrina, Corrina
* 1995: Waterworld
* 1996: *Un Angelo a New York*
* 1997: Santa Fe
* 1997: *Before Women Had Wings*
* 1997: *True Women*
* 1997: Merry Christmas, George Bailey
* 1999: *Alice in Wonderland*
* 2004: Napoleon Dynamite
* 2004–2007: Veronica Mars (televida serio, 34 epizodoj)
* 2006–2011: Big Love (televida serio, 26 epizodoj)
* 2011: Castle (televida serio, epizodo 3x18)
* 2011–2012: *Bones* (televida serio, tri epizodoj)
* 2012: True Blood (televida serio, ses epizodoj)

Kategorio:Usonaj aktoroj
Hervé Marly

**Hervé Marly** estas aŭtoro de tabulludo.

## Ludaro 
* *Petits meurtres et faits divers*, 2007, Asmodée
* *Les Jeux du Fictionnaire*, 2010, Days of Wonder
* *Skull & Roses*, 2011. Ĉi tiu ludo gajnis la '''As d'Or 2011'* donita per la “Festival International des Jeux” (internacia ludoj festivalo) de Cannes, 

### Kun Philippe des Pallières 
* *La Homlupa ludo*, 2001,  adapto de *Mafia*
* *Nova luno*, 2005, 
* *La vilaĝo*, 2009, 
* *Karakteroj'', 2012, 

Kategorio:Ludoj
Helen Clark

**Helen CLARK** (naskiĝis la  en Hamilton, Novzelando) estas novzelanda politikistino. Ŝia politika partio estas la Novzelanda Laborista Partio. De la  ĝis la  ŝi estis ĉefministro de Nov-Zelando, kaj laŭ la stato de la jaro 2012 estas la kvina plej longe restinta persono en tiu ofico. Poste, la  ŝi iĝis administranto de la Programo de la Unuiĝintaj Nacioj pri Disvolvado.

## Eksteraj ligiloj 
* artikolo "Denove Clark – denove koalicio", revuo Monato, februaro 2006, paĝo 8  

Kategorio:Novzelandaj politikistoj
Kategorio:Ĉefministroj de Nov-Zelando
Pál Deim

**Pál Deim** [dejm], hungare **Deim Pál,** Esperante **Paŭlo Deim** estas hungara pentristo, grafikisto kaj skulptisto.

Pál Deim naskiĝis la  1932 en Szentendre.

## Biografio 
Pál Deim lernis pentradon en Budapeŝto en ĉeflernejo inter 1958-1963, kie li lernis de Sándor Ék. En 1967 li studvojaĝis al Parizo kaj Bruselo, kie li studis verkojn de Paul Cézanne, Henri Matisse, Picasso. Li apartenas al artistoj de Szentendre. Li ricevis premion Kossuth en 1993, ekde 1974 ankaŭ aliajn premiojn.

## Liaj ekspozicioj (elekto) 
* 1957, 1966, 1969, 1978, 1994, 1996, 1999, 2002, 2009 Szentendre
* 1965, 1974, 1979, 1982, 1986, 1992, 2006 Budapeŝto
* 1968 Amsterdamo
* 1972 Pécs
* 1973 Debrecen
* 1976, 2001 Veszprém
* 1979 Székesfehérvár
* 1980, 1995 Miskolc
* 1981 Krakovo, Varsovio
* 1984 Győr
* 1994 Hannover
* 2006 Novjorko

## Verkaro (elekto) 
* pentraĵoj, ekzemple *Ketten* (Duope) (1964); *Ember és ház* (Domo kaj homo) (1969); *Csend* (Silento) (1981)
* skulptaĵoj, ekzemple *Golgota* (memore al revolucio en 1956) (1993)
* litografiaĵoj

## Fontoj 
* Hungara Vikipedio

Kategorio:Hungaraj pentristoj
Kategorio:Hungaraj grafikistoj
Kategorio:Hungaraj skulptistoj
Lajos Szalay

**Lajos Szalay** [lajoŝ salai], hungare **Szalay Lajos,** Esperante **Ludoviko Szalay** estis fama hungara grafikisto.

Lajos Szalay naskiĝis la  1909 en Hungario, en Őrmező (nuntempa Strážske en Slovakio). Li mortis la  1995 en Miskolc.

## Vivo 
Lajos Szalay tre frue lerte desegnadis. Li frekventis bazlernejon en Tarnabod kaj Miskolc, gimnazion en Miskolc. Inter 1927-1936 li lernis pentradon en Budapeŝto en la ĉeflernejo, dume en 1930 li estis en Parizo. En 1939 li edziĝis. En 1946 li denove vojaĝis al Parizo, kie li ne povis vivtenis sin. En 1948 li vojaĝis al Bonaero, kie li ricevis postenon en la universitato. En 1960 li elektis novan urbon: Novjorkon, kie li faris unue reklamojn. En la 1970-aj jaroj li jam ofte vizitis Hungarion, fine en 1988 hejmenvenis al Miskolc. Li ricevis premion Kossuth en 1992, pli frue ankaŭ aliajn premiojn.

## Liaj ekspozicioj (elekto) 
* 1949 San Miguel de Tucumán
* 1955, 1957, 1961, 1976, 1997 Bonaero
* 1958 Montevideo, Vaŝingtono
* 1968, 1975 Novjorko
* 1969 Toronto
* 1972, 1980, 1984, 2008 Budapeŝto
* 1981, 2006, 2009 Miskolc
* 1982 Salgótarján
* 1986 Békéscsaba, Baja
* 1989 Eger
* 1991 Sátoraljaújhely
* 1993 Vieno

## Liaj disĉiploj 
* István Mezey

## Fontoj 
* Hungara Vikipedio

Kategorio:Hungaraj grafikistoj
Svisa aŭtovojo A12

La **svisa aŭtovojo A12** estas nacia aŭtovojo de Svislando en la kantonoj Vaŭdo, Friburgo kaj Berno.

## Vojo 
La svisa aŭtovojo A12 komenciĝas ĉe la vojnodo kun la svisa aŭtovojo A9 La Veyre apud Vevey en Kantono Vaŭdo suprengrimpas de la baseno de Lago Lemano al la Friburga Mezlando, pasas okcidente laŭlonge de la Lago de Grejerco, tiam okcidente de la kantonĉefurbo Friburgo traversas per granda viadukto la Lagon de Schiffenen kaj poste per alia granda viadukto la vilaĝon Flamatt por fine en Berno ĉe la vojnodo Berno-Weyermannshaus kuniĝi kun la svisa aŭtovojo A1.

## Konstrua historio 
Unuaj projektoj pri aŭtovojo trans Kantono Friburgo estiĝis en la 1950-aj jaroj kaj konkretiĝis en la 1960-aj jaroj. En la jaro 1967 estis akceptita la planoj kaj baldaŭ poste oni komencis la konstruadon. En julio 1971 malfermiĝis la unua parto inter Düdingen kaj Matran. En 1981 malfermiĝis la lasta etapo inter Vaulruz kaj la vojnodo kun la svisa aŭtovojo A9 apud Vevey.

## Vidu ankaŭ 
* Aŭtovojoj de Svislando
* Listo de svisaj aŭtovojoj

## Eksteraj ligiloj 
A12
Operejo de Montekarlo

eta|250px|la marborda fasado de la Kazino de Montekarlo, sidejo de la Operejo de Montekarlo
La **Operejo de Montekarlo** estas operejo en la princlando Monako. Ĝi kutime prezentas sursceniĝojn en la historia Salono *Garnier* , parto de la Kazino de Montekarlo.

En la 1870-aj jaroj, kiam tre sentiĝis manko de kulturaj eventoj en Monako, la monaka princo Karolo la 3-a kaj la kultura Societo de maraj banlokoj de Monako (france *Société des bains de mer de Monaco*), decidis inkluzivigi operejon kaj koncertejon en la urba kazino. La precipa publika enirejo al la operejo kaj koncertejo estis tra la kazino, dum la princo havis apartan, privatan enirejon ĉe la okcidenta flanko de la konstruaĵo. La scenejo malfermiĝis en 1879 kaj konatiĝis kiel Salono Garnje' aŭ france *Salle Garnier*, laŭ la arkitekto Charles Garnier kiu dezajnis ĝin.

Dum la renovigo de la Salono Garnier en la jaroj 2004 kaj 2005, operoj estis prezentitaj en la Princa Salono aŭ france *Salle des Princes* en la moderna konferencejo kaj ekspoziciejo Grimaldi Forum, kie nun la baleto de Montekarlo kaj la filharmonia orkestro de Montekarlo regule prezentiĝas.

Kategorio:Kulturo de Monako
Kategorio:Montekarlo
Kategorio:Operejoj
Kategorio:Konstruaĵoj en Monako
Grimaldi Forum

eta|300px|testa veturado de elektraj veturiloj antaŭ la konferencejo Forum en 2006 dum la ekspozicio *EVER Monaco*
**Grimaldi Forum**, Monako, estas moderna konferencejo kaj ekspoziciejo marborde de la plej orienta plaĝa distrikto de Monako, nomata *Larvotto*. La baleto de Montekarlo kaj la filharmonia orkestro de Montekarlo regule prezentiĝas tie, sed krome la ejo ankaŭ estas loko por pliaj koncertoj, konferencoj kaj ekspozicioj.

Dum la renovigo de la Salono Garnier de la Operejo de Montekarlo en la jaroj 2004 kaj 2005, operoj estis prezentitaj en la Princa Salono aŭ france *Salle des Princes* en la konferencejo *Grimaldi Forum*. La konferencejo ankaŭ estas la ĉiujara loko de lotumoj pri konsisto de la grupaj fazoj de la konkursoj Ligo de Ĉampionoj de UEFA kaj Eŭropa Ligo de UEFA.

## Eksteraj ligiloj 
* oficiala retejo de la konferencejo kaj ekspoziciejo , , 
* Renée Triolle: artikolo "500 ĉefverkoj en Monako", revuo Monato, februaro 2006, paĝoj 14 kaj 15  

Kategorio:Konstruaĵoj en Monako
Hungara Olimpika Komitato

**Hungara Olimpika Komitato** () estas neprofitdona organizaĵo kreita en 1895, kiu funkcias kiel la Nacia Olimpika Komitato (NOK) de Hungario. Kiel NOK, la Hungara Olimpika Komitato celas subteni hungarajn atletojn, sporton en Hungario kaj organizi tiujn Olimpikajn Ludojn, kiuj okazus en Hungario. Ĝis nun Hungario tamen ankoraŭ ne organizis Olimpikon. Ekde la jaro 2010, la prezidanto de la komitato estas *Zsolt Borkai*, post kiam lia antaŭulo, Pál Schmitt, estis elektita prezidanto de Hungario.

## Referencoj 
## Eksteraj ligiloj 
* Oficiala retejo (hungare)
* Paĝo en la retejo de Internacia Olimpika Komitato (angle kaj france)

Hungario
Olimpika komitato
Israela Akademio de Sciencoj kaj Beletroj

eta|dekstra|250px|Ensalutado Unua
[eta|dekstra|250px|Statuo de [Albert Einstein.]]

La Israela Akademio de Sciencoj kaj Beletroj, bazita en Jerusalemo, estis starigita en 1961 de la ŝtato Israelo por nutri kontakton inter fakuloj de la sciencoj kaj homoj en Israelo, por konsili la registaron en esplorprojektoj de nacia graveco, kaj promocii ekscelencon. Ĝi konsistas el 102 de la israelaj plej distingitaj erudiciuloj.

La Akademia sidejo estas apud pordo al la oficiala restadejo de la prezidento de Israelo kaj la Konsilio por Supera Edukado en Israelo ĉe Placo Albert Einstein en Jerusalemo.

En la Sciencoj, la Akademio fondusprojektas pri geologio, flaŭro, kaj faŭno de Israelo, kaj faciligas la partoprenon de israelaj sciencistoj en esploro en internaciaj projektoj, kiel alta energifiziko en CERN kaj sinkrotrona radiado ĉe la *Europe Synchrotron Radiation Facility*. 

En Beletroj, esplorado estas financita en la studo de la Tanaĥo kaj Talmudo, juda historio, juda filozofio, juda arto, kaj la hebrea lingvo, tiel kiel la hebreaj prozo kaj poezio.

La Akademio administras la Ejnŝtejnan Kunularfonduson, kiu nutras la rilatojn inter sciencistoj el la tuta mondo kaj la israela akademia komunumo, la Israelan Scienco-Fonduson, kun jara buĝeto de $ 53 milionoj, kaj nombron de esplorfondusoj bazitaj sur subvencioj de la Adler-Fonduso por spaca priserĉado, la Wolf Foundation, kaj la Fulks Foundation por medicina esplorado. La Akademio ankaŭ respondecas pri la Israela Akademia Centro en Kairo, kiuj helpas israelajn klerulojn per esploroj pri Egiptujo kaj Egipta kulturo, kaj faciligas kunlaboron kun egiptaj akademianoj.

La Akademio havas observantan statuson ĉe la Europe Science Foundation, kaj zorgas pri programoj kun la brita Reĝa Societo, la brita Akademio, la Sveda Akademio, kaj la *National Research Council* de Singapuro.

## Konstruaĵoj kaj monumentoj 
* Placo Albert Einstein (Jerusalemo)

## Eksteraj ligiloj 
* Israela Akademio de Sciencoj kaj Beletroj 


Kategorio:Jerusalemo
Kategorio:Organizaĵoj fonditaj en 1961
Luksemburga Olimpika Komitato

**Luksemburga Olimpika Komitato**, oficiale Luksemburga Olimpika kaj Sporta Komitato () estas neprofitdona organizaĵo kreita 1912, kiu funkcias kiel la Nacia Olimpika Komitato (NOK) de Luksemburgo. Kiel NOK, la Luksemburga Olimpika Komitato celas subteni luksemburgajn atletojn, sporton en Luksemburgo kaj organizi tiujn Olimpikajn Ludojn, kiuj okazas en Luksemburgo. Luksemburgo ankoraŭ neniam organizis Olimpikon. Nuntempa prezidanto de la COSL estas *André Hoffmann*.

## Referencoj 
## Eksteraj ligiloj 
* Oficiala retejo 
* Paĝo en la retejo de Internacia Olimpika Komitato  

Kategorio:Naciaj Olimpikaj Komitatoj
Olimpika komitato
Tamás Lossonczy

**Tamás Lossonczy** [tamAŝ loŝonci], laŭ hungarlingve kutima nomordo **Lossonczy Tamás** estis hungara pentristo, grafikisto kaj instruisto.

Tamás Lossonczy naskiĝis la  1904 en Budapeŝto. Li mortis la  2009 en Budapeŝto.

## Biografio 
Tamás Lossonczy lernis pentradon en ĉeflernejo de János Vaszary inter 1923-1926, poste li frekventis industriartan altlernejon inter 1929-1931. Li studvojaĝis al Parizo en 1926 kaj 1937. En 1940 li edziĝis. Inter 1957-1968 li instruis en faklernejo en Budapeŝto. Li ricevis premion Kossuth en 1994, inter 1985-2004 ankaŭ aliajn premiojn.

## Liaj ekspozicioj (elekto) 
* 1943, 1948, 1971, 2005, 2009 Budapeŝto
* 2008 Novjorko

## Verkaro (elekto) 
* pentraĵoj, ekzemple *Fájdalom és remény* (Doloro kaj espero) 1945; *Színvihar* (Koloroŝtormo) 1971; *Földrengés* (Tertremo) 2004
* mozaiko en Romo 1997

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj pentristoj
Kategorio:Hungaraj grafikistoj
Kategorio:Hungaraj instruistoj
Kategorio:Hungaraj centjaruloj
Aldons Vrubļevskis

**Aldons Vrubļevskis** (naskiĝis la 2-an de junio 1957) estas latva advokato kaj sporta oficialulo. Ekde 2004, li estas la prezidanto de la Latva Olimpika Komitato.

Li estis la ĝenerala sekretario de la Latva Olimpika Komitato de 1998 ĝis 2004, kaj iĝis la prezidanto de la komitato en 2004.

## Referencoj 
Kategorio:Latvaj advokatoj
Carl Jöken

**Carl Jöken** (naskiĝis la 3-an de novembro 1893 en Krefeld; mortis la 7-an de aprilo 1972 en Hamburgo; ankaŭ *Karl Jöken*) estis germana tenoro. Li kantis en operoj ekzemple de Giuseppe Verdi, Giacomo Puccini, Franz Schreker, Kurt Weill kaj aliaj. Krome li kantis en operetoj kaj en filmoj; ekzemple en la filmo *Franz Schuberts Frühlingstraum* li ludis la titolrolon.

## Verkoj en Esperanto 
En la Saksa Ŝtata kaj Universitata Biblioteko Dresdeno SLUB troviĝas ŝelaka sondisko kun la ario de l’duko el Rigoletto, aŭskultebla ĉi tie.

## Literaturo 
* Frank Arnau (eldonnisto): *Universal Filmlexikon* 1932. Berlino/Londono, 1932
* Volker Klotz, Art. *Edith Schollwer*. En: *Deutsche Biographie* (en la reto http://www.deutsche-biographie.de/sfz115642.html).
* *„Künstler am Rundfunk“, ein Taschenbuch, unseren Lesern gewidmet*. 1-a parto: *Sänger und Sängerinnen*. Berlino, Verlag Rothgießer & Diesing, 1933.
* Günther Rühle: *Theater in Deutschland 1887–1945. Seine Ereignisse – seine Menschen*. S. Fischer Verlag GmbH. Februaron de 2007. ISBN 3-10-068508-3. 1282 paoj, http://www.deutschesfachbuch.de/info/detail.php?isbn=3100685083&part=4&words=#word129.
* Erik S. Ryding und Rebecca Pechefsky: *Bruno Walter: A World Elsewhere*. Yale University Press 2001, 487 paĝoj. Jen: pj. 206–207 kaj komentoj 26 kaj 28.
* Artikoloj en *Filmwelt* n-ro 7, 15-an de februaro 1931, p. 9 pri la laboroj pri *„Schuberts Frühlingstraum“* kun Carl Jöken, http://www.virtual-history.com/movie/page/3037.

## Eksteraj ligiloj 
* 
* Fotoj de Carl Jöken

Kategorio:Tenoroj
Kategorio:Germanaj kantistoj
Preĝejo Naskiĝo de Maria (Előszállás)

**Preĝejo de Naskiĝo de Maria** estas Monumento historia en Hungario, en Előszállás.

## Historio 
La unua kirko konstruiĝis en 1750. La nun videbla preĝejo estis konstruita en la 1770-aj jaroj. La ĉefaltaro estis farita en 1788. Renovigoj okazis en 1839, 1933 fine en la 2000-aj jaroj. La orgeno estas aŭdebla de 1911.

## Konstruaĵo 
La preĝejo estas sola konstruaĵo, sed tre proksime situas monaĥejo de la cistercianoj. La preĝejo komenciĝas per turo, kiun sekvas la navo, fine estas duonronda kaj malpli larĝa sanktejo, apude kun sakristio. Interne super la enirejo estas galerio por la orgeno. La ĉefaltara bildo prezentas naskiĝon de Sankta Maria, la 2 flankaltaroj prezentas Sanktan Jozefon kaj Sanktan Bernardon. Kontraŭ la predikejo situas skulptaĵogrupo pri bapto de Kristo. La muroj origine estis blankaj, sed en 1913 oni pentris bildojn.

## Monaĥejo 
La unuetaĝa baroka monaĥejo konstruita en 1765 formas "L"-formon. Ĝi estis renovigita en la 1930-aj jaroj. Post la konstruaĵo estas korto, antaŭ la monaĥejo ŝtona kruco situas. La interna parto estas ornamriĉa.

## Fontoj 
* hungare
* Hungara Vikipedio
eta|260ra|maldekstre|Monaĥejo kaj preĝejo en Előszállás

Eloszallas
Eloszallas
Lajos Sváby

**Lajos SVÁBY** [lajoŝ ŝvAbi], hungare **Sváby Lajos** estis hungara pentristo kaj altlerneja instruisto.

Lajos Sváby naskiĝis la  1935 en Abádszalók, li mortis la  2020.

## Biografio 
Lajos Sváby lernis pentradon de János Kmetty en Hungara Belarta Altlernejo inter 1954-1960. Inter 1963-1965 li laboris en Dunaújváros, poste en Budapeŝto. En 1975 li ekinstruis en la altlernejo, kie li estis ankaŭ rektoro. Li ricevis premion Kossuth en 1994, pli frue kaj poste ankaŭ aliajn premiojn.

## Liaj solaj ekspozicioj (elekto) 
*1967, 1972, 1989, 2009 Budapeŝto
*1975, 1994 Dunaújváros 
*1978 Székesfehérvár, Veszprém
*1980 Szolnok, Hatvan
*1983 Siófok, Tihany, Abádszalók
*1985 Szeged, Berlino
*1987 Szombathely
*1989 Pécs
*1998 Simontornya, Veszprém

## Liaj grupaj ekspozicioj (elekto) 
*1965, 1975, 1978, 2000, 2004 Budapeŝto
*1972 Frederiksberg (urbo)
*1987 Amsterdamo
*1999 Oberschützen

## Verkaro (elekto) 
* pentraĵoj
* ilustraĵoj en libroj
* mozaiko en Budapeŝto (1975)

## Elektitaj disĉiploj 
* József Baksai
* Ádám Kisléghi Nagy
* Gyula Medgyessy-Kovács
* István Regős
* Gábor Tari (pentristo)
* Csaba Tóth (pentristo)

## Fontoj 
*Hungara Vikipedio

 
Kategorio:Hungaraj pentristoj
Kategorio:Hungaraj altlernejaj instruistoj
Kategorio:Hungaraj ilustristoj
Usona Poŝta Servo

La **Usona Poŝta Servo** - angle *United States Postal Service*, USPS - estas ŝtata konzerno, kies tasko, klare esprimita en la nomo, estas liveri poŝtajn servojn ene de, al kaj el Usono. Pri certaj poŝtaj servoj la konzerno havas nacian monopolon. La sidejo de la konzerno, kiu fondiĝis jam en 1775, estas en Vaŝingtono. En la Usona Poŝta Servo laboras preskaŭ 600 000 dungitoj, kaj ĝi vivtenas proksimume 30 000 poŝtoficejojn.

La servo fondiĝis en 1775 laŭ dekreto de la dua kontinenta kongreso de Usono, fare de Benjamin Franklin. Inter la jaroj 1792 bis 1971 la serva estro, nomata *United States Postmaster General*, havis la rangon de nacia ministro.

## Vidu ankaŭ 
* Listo de usonaj poŝtkodoj

Kategorio:Poŝto en Usono
Kategorio:Ekonomio de Usono
5887 Yauza

'*5887 *Yauza'''* estas tre malgranda, hela asteroido de la asteroida zono.

## Malkovro 
Ĝi estis malkovrita la 24-an de septembro 1976 de la rusa astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno (en tiama Sovetunio, poste en Ukrainio, nun en Respubliko Krimeo, *de facto* en Rusio).

## Nomo 
Ĝi ŝuldas sian nomon al la rivereto Jaŭza (cirile: *Яуза''), alfluanto de la rivero Moskva. La unuaj konstruaĵoj de Moskvo situiĝis inter la alfluejoj de Jauza kaj de Neglinnaja.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Nikolaj Stepanoviĉ Ĉerniĥ
Kategorio:Astronomiaj objektoj malkovritaj en 1976
Mihály Schéner

**Mihály Schéner** [mihAj ŝEner], hungare **Schéner Mihály,** estis hungara pentristo, grafikisto, ceramikisto kaj skulptisto.

Mihály Schéner naskiĝis la  1923 en Medgyesegyháza. Li mortis la  2009 en Budapeŝto.

## Biografio 
Mihály Schéner lernis pentradon de Gyula Rudnay en ĉeflernejo en Budapeŝto inter 1942-1947. Poste li instruis ĝis 1956 en gimnazio de Békéscsaba. Li ankaŭ verkis eseojn en diversaj revuoj. Li ricevis premion Kossuth en 1995, inter 1978-2005 ankaŭ aliajn premiojn.

## Liaj solaj ekspozicioj (elekto) 
* 1962, 1968, 1969, 1977, 1983, 1999, 2001, 2008 Budapeŝto
* 1968 Kaposvár, Medgyesegyháza
* 1970, 1995 Békéscsaba
* 1972 Parizo
* 1973 Nagykanizsa, Békéscsaba
* 1974 Pécs
* 1975 Hamburgo, Varsovio, Hajdúszoboszló, Szeged
* 1976 Eger
* 1978 Londono
* 1983 Szeged, Salgótarján
* 1984 Dunaújváros, Sofio
* 1985 Szombathely
* 2003 Vieno

## Liaj grupaj ekspozicioj (elekto) 
* 1956, 1969, 1976 Békéscsaba
* 1957, 1960, 1977 Budapeŝto
* 1971 Pécs, Parizo
* 1972 Vác, Debrecen
* 1978 Berlino
* 1979 Milano
* 1980 Pápa
* 2005 Eisenstadt

## Verkaro (elekto) 
* pentraĵoj, ekzemple *Önarckép piros kalappal, bagollyal* (Memportreto kun ruĝa ĉapelo kaj strigo) (1962); *Önarckép zöld szakállal itt és ott* (Memportreto kun verda barbo ĉi tie kaj tie) (1978)
* skulptaĵoj

## Fontoj 
* Hungara Vikipedio

Schener
Schener
Schener
Schener
Schener
Ĉeĥa Olimpika Komitato

**Ĉeĥa Olimpika Komitato** () estas neprofitdona organizaĵo kreita en 1922, kiu funkcias kiel la Nacia Olimpika Komitato (NOK) de Ĉeĥio. Kiel NOK, la Ĉeĥa Olimpika Komitato celas subteni ĉeĥajn atletojn, sporton en Ĉeĥio kaj teorie ankaŭ organizi tiujn Olimpikajn Ludojn, kiuj okazus en Ĉeĥio - kvankam Ĉeĥio ankoraŭ neniam organizis Olimpikon. Ekde 1996, la prezidanto de la ČOV estas *Milan Jirásek*.

## Prezidentoj 
* 1899-1929 — Jiří Stanislav Guth-Jarkovský
* 1929-1951 — Josef Gruss
* 1951-1956 — Vilém Mucha
* 1956-1958 — Václav Pleskot
* 1958-1967 — František Vodsloň
* 1967-1970 — Emanuel Bosák
* 1970-1972 — Richard Nejezchleb
* 1972-1988 — Antonín Himl
* 1988-1989 — Jindřich Poledník
* 1990-1996 — Věra Čáslavská
* ekde 1996 — Milan Jirásek

## Referencoj 
## Eksteraj ligiloj 
* Oficiala retejo 
* Paĝo en la retejo de Internacia Olimpika Komitato 

 

Kategorio:Naciaj Olimpikaj Komitatoj
Olimpika komitato
Kategorio:Organizaĵoj fonditaj en 1899
Gretl Theimer

**Gretl Theimer** (naskiĝinta la 27-an de novembro 1910 en Vieno; mortinta la 14-an de majo 1972 en Munkeno) estis aŭstra aktorino kaj kantistino.

Post baletdanca edukado ŝi dancis en la infana baleto de la Viena Ŝtata Opero. Ŝi komence renomiĝis kiel operetkantisto ĉe aŭstraj kaj germanaj scenejoj. La muzikfilmo *Zwei Herzen im Dreivierteltakt*, unu el la unuaj sonfilmoj, faris la kantistinon Gretl Theimer vaste konatan filmstelulon. La samnoma valso laŭ Robert Stolz, kiun ŝi kantis kune kun aktoro Walter Janssen, estis samtempe unu el la plej sukcesaj furorkantoj de la jaro 1930. Post tio ŝi ofte ludis en vienfilmoj kaj kaj aliaj distrofilmoj de la 1930-aj jaroj.

Post proksimume unu jardeko ŝia filmkariero preskaŭ finiĝis; nur en la kvindekaj kaj sesdekaj jaroj ŝi denove ludis etajn filmroletojn.

## Filmaro 
## Eksteraj ligiloj 
* 

## Referencoj 
Kategorio:Aŭstraj aktoroj
Kategorio:Vienanoj
Arnold Gross

**Arnold Gross** ([groŝ], hungare **Gross Arnold**) estis hungara grafikisto kaj pentristo.

Arnold Gross naskiĝis la  1929 en Turda. Li mortis la  2015 en Budapeŝto.

## Biografio 
Arnold Gross devenis el hungara minoritato en Rumanio. Li frekventis ĉeflernejon en Budapeŝto inter 1946-1953, kie li lernis pentradon de György Konecsni, Gyula Hincz. Li unue faris akvafortojn, poste ankaŭ pentraĵojn. Li ricevis premion Kossuth en 1995, inter 1955-2009 ankaŭ aliajn premiojn.

## Liaj solaj ekspozicioj (elekto) 
* 1956, 1964, 1970, 1984, 1996, 1998, 2001, 2010 Budapeŝto
* 1965, 1974 Romo
* 1966 Tokio
* 1969 Amsterdamo
* 1970 Helsinko, Bergen
* 1971 Bruselo
* 1972 Londono
* 1995 Szentendre
* 1997 Szeged

## Verkaro (elekto) 
* akvafortoj, ekzemple *Madarak és angyalok* (Birdoj kaj anĝeloj); *Hajnal* (Aŭroro)
* pentraĵoj
* bildetoj en libroj

## Fontoj 
* Hungara Vikipedio
* Artportal.hu 

Kategorio:Hungaraj pentristoj
Kategorio:Transilvaniaj hungaroj
Kategorio:Hungaraj grafikistoj
Kategorio:Budapeŝtanoj
Proleta Filma Ligo de Japanio

eta|180ra|Simbolo de Prokino La  estis maldekstra, mallongviva filma organizo, konata kiel Prokino. Ĝi estis aktiva en la malfruaj 1920-aj kaj fruaj 1930-aj jaroj en Japanio. Ĝi estis asociita kun la proleta arta movado en Japanio, kaj uzis precipe etŝpurajn filmojn ekz. filmo 16mm kaj filmo 9,5mm por filmigi demonstradojn kaj vivon de laboristoj kaj prezentante tiujn filmojn en organizitaj eventoj aŭ uzante moveblajn projektajn teamojn, ĉe fabrikoj kaj minejoj. Ĝi ankaŭ publikis propran ĵurnalon. Plimulto de la filmoj estis dokumentaj aŭ kinoĵurnaloj, sed Prokino faris ankaŭ fikciajn filmojn kaj animaciojn. Elstaraj membroj estis Akira Iwasaki kaj Genjū Sasa, sed menciindaj estas ankaŭ Daisuke Itō, Kenji Mizoguĉi, Ŝigeharu Nakano, Tomojoŝi Murajama, Kijohiko Uŝihara, Kogo Noda, Takiji Kobajaŝi, Soiĉi Oja, Fujuhiko Kitagava, Tokihiko Okada, Macuo Kiŝi, Kijoŝi Miki, Denmei Suzuki, Teppei Kataoka, kaj Ŝigejoŝi Suzuki. 

La movadon subpremis la polico helpe de Pacorezerva leĝo, sed multaj iamaj membroj iĝis elstaraj figuroj de la japana dokumenta filma kaj fikcia filma industrio.

## Vidu ankaŭ 
* Nippona Artista Proleta Federacio
* Proleta Literaturo (gazeto), esperanta gazeto de 1934

Kategorio:Japana kino
Akira Iwasaki

(18-an de novembro 1903, Tokio – 16-an de septembro 1981) estis elstara maldekstra japana filma kritikisto, historiisto kaj produktisto.

Ŝi ekinteresiĝis pri filmoj kiel studento en la Universitato Tokio. Jam frue, li helpis enkonduki la germanan kinejan eksperimentan filman arton en Japanio kaj estis kunhelpisto en akiro de majstraĵo *Unu paĝo de frenezeco* de Teinosuke Kinugasa, filmita en Tokio. Post tio, li eniris marksismam politikadon kaj establis karieron helpante la progresajn kinejan arton kaj kritikismon. Li verkis kaj redaktis pli ol 30 filmajn librojn, filman kritikismon, historion, teorion kaj biografion dum sia kariero.

Li partoprenis ankaŭ en la filma produktado, unuafoje servante - ekde la komencaj 1920-aj jaroj - kiel membro de la Proleta Filma Ligo de Japanio (Prokino), kie li agadis ne nur kiel teoria cerbo de la movado - kun Genjū Sasa-, sed ankaŭ kiel filma produktoro. Kiam Prokino estis efektive ĉesigita fare de polica subpremo helpe de *Pacorezerva leĝo*, Iwasaki daŭrigis sian kritikan aktivadon kaj partoprenante en Juibucuron Kenkjukai kun pensuloj kiel Jun Tosaka, sed li estis arestita en 1940, pro lia kontraŭo al la Filma leĝo, kiu antaŭvidis gravan registrana kontrolon pri la filma industrio. Li estis la sola filma kritikisto, kiun arestis la ideologia polico dum la milito. Post lia liberiĝo, li laboris en Tokia oficejo de Manĉukua Filma Asocio, danke al helpo de Kaniĉi Negiŝi.

Post malvenko de Japanio en la dua mondmilito, Iwasaki estis aktiva en kritikado de tiuj, kiuj partoprenis en la milita agitado. Li eklaboris ĉe Nihon Eigaŝa (Nichiei), kompanio ĉefe pri dokumentariaj filmoj kaj helpis produkti du gravajn, sed malbon-sortajn dokumentariajn filmojn: *La efikoj de la nuklea bombo je Hiroŝima kaj Nagasaki* - tiun konfiskis la okupa aŭtoritato por Japanio - kaj la *Japana tragedio*, reĝisorita de Fumio Kamei, kiu estis malpermesita pro ties kritika figurigo de Imperiestro Hirohito. Li daŭre laboris en la 1950-aj jaroj kiel filma kritikisto el la 1950-aj jaroj, helpis produkti  kun helpo de Tadaŝi Imai kaj Sacuo Jamamoto, post kiam multaj ekster-maldekstraj estis forpelitaj el la grandaj studioj dum la Ruĝa Purigo.

En 1974, li estis membro de la ĵurio ĉe la 24-a Berlina Internacia Filma  Festivalo.

## Bibliografio
* 
* 
*
* 
* Prewar Proletarian Film Movements Collection . Center for Japanese Studies, University of Michigan. Full text of many Prokino publications, including some of Iwasaki's articles.

Kategorio:Japanaj kinokritikistoj
Kategorio:Japanaj kinproduktoroj
5860 Deankoontz

'*5860 *Deankoontz''''' estas asteroido de la asteroida zono.

## Malkovro 
Ĝi estis malkovrita la  de la ĉeĥa astronomino Zdeňka Vávrová elde la Observatorio Kleť, apud České Budějovice, tiam en Ĉeĥoslovakio (nun en Ĉeĥa Respubliko).

## Nomo 
Ĝia nomo honoras la usonan verkiston Dean Koontz, konatan pro liaj furorantaj suspensaj romanoj kun elementoj de hororo, fantasto, sciencfikcio kaj mistero.

## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Zdeňka Vávrová
Kategorio:Astronomiaj objektoj malkovritaj en 1981
Estonia Olimpika Komitato

eta|
**Estonia Olimpika Komitato** (, ) estas neprofitdona organizaĵo kreita 1923, kiu funkcias kiel la Nacia Olimpika Komitato (NOK) de Estonio. Kiel NOK, la Estonia Olimpika Komitato celas subteni estoniajn atletojn, sporton en Estonio kaj organizi tiujn Olimpikajn Ludojn, kiuj okazas en Estonio. Estonio ankoraŭ neniam organizis Olimpikon. Ekde 2001, la nuntempa prezidanto de la EOK estas *Mart Siimann*.

## Prezidantoj 
* 1924–1931 — Karl Friedrich Akel
* 1931–1934 — Johan Laidoner
* 1934–1940 — Johan Laidoner
* 1989–1997 — Arnold Green
* 1997–2001 — Tiit Nuudi
* ekde 2001 — Mart Siimann

## Referencoj 
## Eksteraj ligiloj 
* Oficiala retejo ( kaj )
* Paĝo en la retejo de Internacia Olimpika Komitato 

Kategorio:Naciaj Olimpikaj Komitatoj
Olimpika komitato
Gertrude Mongella

**Gertrude Ibwengwe MONGELLA** (naskiĝis ĉe Ukerevo, Viktoria Lago, en 1945 tiuepoke en Tanganjiko), estas tanzania diplomatino. Ŝi kunlaboris en Unuiĝintaj Nacioj.
Ŝi estis la unua prezidento de Tutafrika Parlamento.

Marte 2004, ŝi estis elektita kiel prezidentino de la ĵus kreita Tutafrika Parlamento, konsulta institucio de Afrika Unio, ŝi deĵoris en tiu posteno de 2004 ĝis 2008.
Nun, de 2008, ŝi estas prezidentino de "Comité Consultatif International de l'Organisation de la presse africaine (APO)".

Post ŝi, en 2009, Idriss Ndele Moussa estis elektita kiel prezidento de Tutafrika Parlamento.

## Eksteraj ligiloj 
*  http://www.fasngo.org/en/presentation/leadbank/people/gertrudemong.htm 

Kategorio:Membroj de la Tutafrika Parlamento
Kategorio:Tanzaniaj instruistoj
Kategorio:Tanzaniaj ministroj
Autigny FR

**Autigny** estas komunumo en la distrikto Sarino en Kantono Friburgo, Svislando. Ĝi havis 689 loĝantojn je la 31-a de decembro 2010.

## Geografio 
Autigny situas en la Friburga Mezlando, proksimume 15 kilometrojn okcidentsudokcidente de la kantonĉefurbo Friburgo, ĉe la suda bordo de la rivero Glano. La komunumo konsistas el la vilaĝo Autigny (sur alteco de 684 m s.m.), kaj la setlejoj La Crétausa (sur alteco de 683 m s.m. en oriento de la komunumo), Moulin (sur alteco de 634 m s.m. ĉe la bordo de Glano en sudo de la komunumo), La Mortale (sur alteco de 710 m s.m., norde de la vilaĝo Autigny), Le Saugy (sur alteco de 720 m s.m. tute en nordo de la komunumo, norde de la fervojlinio), kaj diversaj izolitaj bienoj.

La teritorio de la komunumo etendiĝas sur areo de 6,22km², de kiuj 21,7% estas kovritaj de arbaro, 70,1% servas por agrikulturo kaj 6,9% por setlado.

## Najbaraj komunumoj 
La komunumo Autigny limas en nordo al La Brillaz, en nordoriento al Cottens, en oriento al Farvagny, en sudo al Le Glèbe, en sudokcidento al Villorsonnens, kaj en okcidento al Chènens.

## Trafiko 
En nordo tra la komunuma teritorio pasas la kantona ĉefvojo n-ro 155 de Friburgo al Romont. La setlejoj situas tamen flanke de la vojo kaj atingeblas nur pere de flankaj vojoj. La plej proksima alveturejo al la svisa aŭtovojo A12 situas proksimume 7 kilometrojn oriente de la komunumo. Ankaŭ la trajnlinio de Friburgo al Laŭzano pasas tra la nordo de la komunumo, sed ne estas stacidomo sur la komunuma teritorio. Al la publika transportreto la komunumo estas konektita per la buslinio de Cottens al Villarsel-le-Gibloux.

## Historio 
La unua dokumenta mencio de Autigny datiĝas el la jaro 1068 kiel *Altignei*. Ekzistas restaĵoj de defendoinstalaĵoj el la bronzepoko kaj romia epoko. En la 12-a jarcento estis menciitaj la Senjoroj de Autigny. Ek de 1442 Autigny apartenis ĝis la Helveta Revolucio de 1798 al la Novurba Flago de la Malnova kamparo de Friburgo. Post la malvenko de la malnova reĝimo ĝi estis integrita al la distrikto Romont. Post ties malfondo en la jaro 1848 Autigny estis integrita al la distrikto Sarino.

## Vidu ankaŭ 
* Aliaj lokoj kun la nomo Autigny

## Notoj kaj referencoj 
## Eksteraj ligiloj 
* Oficiala retejo de la komunumo Autigny

## Bildoj 

Dosiero:Eglise Saint-Maurice Autigny 02.jpg|Preĝejo Sankta Maŭrico de Autigny
Dosiero:Eglise Saint-Maurice Autigny 13.jpg|Interna aspekto de la preĝejo
Dosiero:Eglise Saint-Maurice Autigny 12.jpg|Plafona fresko en la preĝejo
Dosiero:2012-10-11 Distrikto Sarino (Foto Dietrich Michael Weidmann) 308.JPG|Vilaĝa placo de Autigny
Autigny

**Autigny** estas la nomo de la sekvantaj lokoj:

## Svislando 
* **Autigny FR** estas komunumo de la distrikto Sarino en Kantono Friburgo en Svislando.

## Francio 
* **Autigny (Seine-Maritime)** estas komunumo de la departemento Seine-Maritime en Francio.
* **Autigny-la-Tour** estas komunumo de la departemento Vosges en Francio.
* **Autigny-le-Grand** estas komunumo de la departemento Haute-Marne en Francio.
* **Autigny-le-Petit** estas komunumo de la departemento Haute-Marne en Francio.
5895 Žbirka

'*5895 *Žbirka'''* estas tre malgranda, treege hela asteroido de la asteroida zono.

## Malkovro 
Ĝi estis malkovrita la  de la ĉeĥa astronomino Zdeňka Vávrová elde la Observatorio Kleť apud České Budějovice, tiam en Ĉeĥoslovakio, nun en Ĉeĥa Respubliko.

## Nomo 
Ĝia nomo honoras la slovakan kantiston kaj kantaŭtoron Miroslav Žbirka. Antaŭ iri soloe, li ludis en la bandoj *Modus* kaj *Limit*. Liaj kantoj en ĉeĥa, slovaka kaj angla multe riĉigis la ĉeĥan kaj slovakan pop-muzikajn scenejojn. Li estas dumvive fervora subtenanto de la *Beatles''.

## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Zdeňka Vávrová
Kategorio:Astronomiaj objektoj malkovritaj en 1982
Pravda

**Pravda** povas esti:
* gazetoj:
** rusa gazeto, vidu Pravda (rusa gazeto)
** slovaka gazeto, vidu Pravda (slovaka gazeto)
** gazeto en Sankt-Peterburgo en la jaroj 1888 – 1894, vidu Pravda (1888 – 1894)
* Rusa eldonejo, vidu Pravda (eldonejo)
*geografio:
**burgo en Ĉeĥio, vidu Pravda (burgo)
** municipoj en Bulgario:
***Pravda (Silistra)
***Pravda (Veliko Tarnovo)
* franca rokmuzika grupo, vidu Pravda (muzikgrupo)
* persono:
** slovaka astronomo, vidu Alexander Pravda
Karabo

**Karabo** estas ofta nomo en Suda Afriko. Ĝi signifas "respondo" en la sota lingvo kaj cvana lingvo, kaj povas esti:

* Karabo Modise, kriket-ludisto
* Karabo Sampson, beleca reĝino
* Masenate Mohato Seeiso, naskiĝis kiel ''Anna Karabo Mots'oeneng* kaj iĝis reĝino de Lesoto en 2000
* Karabo, homeda fosilio.

## Vidu ankaŭ 
*  **Karabo** estas genro (*Carabus*) de insektoj el la familio karabedoj de la ordo de koleopteroj, rapidkuraj, kun kvarartikaj antaŭaj tarsoj.
* *Jeso ke karabo FM'', radiostacio en Lesoto.
5889 Mickiewicz

'*5889 *Mickiewicz''''' estas malgranda malhela asteroido de la asteroida zono.

## Malkovro 
Ĝi estis malkovrita la  de la rusa astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno en Ukrainio (en tiama Sovetunio, nun en rusia Respubliko Krimeo).

## Nomo 
Ĝi estis nomita en honoro de la pola poeto Adam Mickiewicz (1798–1855).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Nikolaj Stepanoviĉ Ĉerniĥ
Kategorio:Astronomiaj objektoj malkovritaj en 1979
Heiki Nabi

**Heiki Nabi** (naskiĝis  en Kärdla, Hiiumaa do nun -jara) estas estona luktisto kaj arĝenta medalisto en la Somera Olimpiko 2012.

## Referencoj 
## Eksteraj ligiloj 
* Heiki Nabi (Estonia) : rezultoj, statistikoj
* http://www.iat.uni-leipzig.de/datenbanken/dbwrest/start.php 
* Heiki Nabi Poŝtmarko kaj Poŝtkarto 

Kategorio:Estonaj sportistoj
Kategorio:Lukto
Flago de Saaremaa

La **flago de Saaremaa** konsistas el du egalaj larĝaj horizontalaj duonoj de koloro, la supra duono estas blanka kaj la suba verda (Pantone 355C). En la centro de la blanka duone estas blazono de Saaremaa, kiu estas blua kaj blanka kun flavajn elementojn.

Flaga larĝeco kaj longeco rilatumo estas 7:11 kaj la normala grandeco estas 105x165 cm. La normala grandeco de la blazono sur la flago estas 40 cm.

## Vidu ankaŭ
* Saaremaa
* Blazono de Saaremaa
* Listo de municipaj flagoj de Estonio

## Referencoj
Saaremaa
5863 Tara

'*5863 *Tara'''* estas malgranda amora asteroido.

## Malkovro 
Ĝi estis malkovrita la  de la usonaj geedzoj geastronomoj Carolyn S. Shoemaker kaj Eugene M. Shoemaker elde la Observatorio de la Monto Palomar, apud San-Diego (Kalifornio, Usono).

## Nomo 
Ĝi ricevis la nomon de la bodhisatvino Tara, tre fama en la tibeta budhismo. Ŝia nomo signifas "*Stelo''" en sanskrito.

## Orbito 
Ĝi estas amora asteroido, do ĝi estas klasifikata terrenkonta kaj marsrenkonta asteroido: la perihelio de ĝia discentra orbito tanĝas la teran orbiton, sed dank'al ĝia granda orbita klinangulo, ĝi ne danĝere proksimiĝas al Tero.

* La , ĝi pasis al 0,2375 AU (35,529 milionoj da km) de Tero.
* La , ĝi pasos al 0,2287 AU (34,218 milionoj da km) de nia planedo.

Ĝi multe pli alproksimiĝas al Marso: la , ĝi pasos al 0,02662 AU (3,983 milionoj da km) de tiu-ĉi planedo.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Malkovrita de Carolyn S. Shoemaker
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1983
Armeo de Irano

La **Armeo de Irano** konsistas el la regula armeo, nomata *Arteŝ*, kaj la Armeo de la Gardistoj de la Islama Revolucio, nomata *Pasdaran*. Ambaŭ armeaj branĉoj laŭ taksoj de la jaro 2012 havas proksimume 523 000 aktivajn kaj pliajn 350 000 rezervajn soldatojn. Ĉiuj indikoj pri grandeco, armilaro kaj strukturo de la irana armeo estas severa sekreto de la irana ŝtato, kaj tial eksterregistaraj informoj pri ili estas nur supozoj, plejparte surbaze de usonaj taksoj.

La Armeo de la Gardistoj de la Islama Revolucio kontrolas la *Basij*, paramilitan organizaĵon da volontuloj, kiuj okupiĝas pri publika ordo, kaj pri la subpremo de opozicio al la Islama registaro. La Basij famiĝis dum la Iraka-irana milito, pro iliaj amasaj atakoj kontraŭ malamikaj pozicioj, ofte preskaŭ "kamikazaj", kiuj estis la rezulto de religia fervoro. Ankaŭ infanoj estis uzitaj por ĉi tiuj atakoj.

## Eksteraj ligiloj 
* artikolo "Embargo kontribuis al katastrofo", revuo Monato, februaro 2006, paĝo 16